Document ID: 32004R2079

UREDBA KOMISIJE (ES) št. 2079/2004
z dne 6. decembra 2004
o določitvi koeficientov prilagajanja za uporabo posebnih referenčnih količin za tradicionalne dobavitelje in posebnih nadomestil za netradicionalne dobavitelje v okviru dodatne količine, za uvoz banan v nove države članice, in sicer za leto 2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 1892/2004 z dne 29. oktobra 2004 o prehodnih ukrepih za uvoz banan v Skupnost zaradi pridružitve Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1), še posebej člena 5(4) in člena 6(5),
ob upoštevanju naslednjega:
(1)
Uredba (ES) št. 1892/2004 je določila 460 000 ton dodatne razpoložljive količine za uvoz banan v nove države članice, in sicer za leto 2005, po 381 800 ton za tradicionalne dobavitelje in 78 200 ton za netradicionalne dobavitelje.
(2)
Skladno s členoma 5 in 6 navedene uredbe, je treba določiti potrebne koeficiente prilagajanja, da bi pristojni nacionalni organi določili posebne referenčne količine tradicionalnih dobaviteljev in posebna nadomestila za netradicionalne dobavitelje za leto 2005.
(3)
Glede na obvestila nacionalnih organov, se skupni znesek posebnih referenčnih količin tradicionalnih dobaviteljev zviša na 579 810,262 tone; skupni znesek zahtev za posebna nadomestila za netradicionalne dobavitelje pa se zviša na 365 777,714 tone.
(4)
Zato je treba določiti, v skladu z dodatno količino in z obvestili držav članic, zgoraj omenjene koeficiente prilagajanja. Da bi dobavitelji lahko vložili svoje zahteve po certifikatih ob pravem času, morajo določila te uredbe stopiti v veljavo takoj -
SPREJELA TO UREDBO:
Člen 1
V okviru razpoložljive dodatne količine za uvoz banan v nove države članice, in sicer za leto 2005, določene v členu 3 Uredbe (ES) št. 1892/2004,
(a)
je koeficient prilagajanja za uporabo posebne referenčne količine vsakega tradicionalnega dobavitelja, iz člena 5(4) zgornje uredbe, 0,65849;
(b)
je koeficient prilagajanja za uporabo zahtev za posebna nadomestila za vsakega netradicionalnega dobavitelja, iz člena 6(5) zgornje uredbe, 0,21379.
Člen 2
Ta uredba začne veljati na dan objave v Uradnem listu Evropske unije.
Uredba je v celoti zavezujoča in se neposredno uporablja v vseh državah članicah.
V Bruslju, 6. decembra 2004

Labels: 3
17
15